Ignacio ng Loyola

Tumuturo rito ang San Ignacio; para sa iba pang mga santo, tingnan ang Ignacio.

Si San Ignacio ng Loyola, kilala rin bilang Íñigo Oñaz López de Loyola (bago ang Oktubre 23, 1491 – Hulyo 31, 1556), ay ang pangunahing tagapagtatag at unang Superyor Heneral ng Lipunan ni Hesus, isang relihiyosong orden ng mga Simbahang Katoliko na nagpapahayag ng tuwirang paglilingkod sa Papa ayon sa patakaran ng misyon.  Tinatawag na mga Hesuwita ang mga kasapi ng samahan.

Bilang tagapagtipon ng Mga Kasanayang Pangkaluluwa ni Ignacio ng Loyola, at bilang direktor na pang-espiritwal, inilarawan siya ni Papa Benedicto XVI bilang isang tao ng Diyos higit pa sa lahat, na inialay ang unang pook ng kaniyang buhay para sa Diyos at isang taong labis ang pagiging madasalin.  Aktibo siya sa  paglaban sa Repormasyong Protestante, kung kaya't nagtaguyod ng Kontra-Repormasyon.  Dumaan siya sa beatipikasyon at kanonisasyon para tumanggap ng titulong Santo noong Marso 12, 1622.  Hulyo 31 ang araw ng kaniyang kapistahan, na ipinagdiriwang taun-taon.  Siya ang santong patron ng Guipúzcoa at ng samahang Lipunan ni Hesus.

Tingnan din 
 Martín Ignacio de Loyola

Mga sanggunian 

Mga Kastilang Kristiyano
Mga paring Heswita
Mga santo